Vores vært, Carla Conti, modtog os med gode og nyttige oplysninger om nærområdet, så vi fra begyndelsen kunne føle os hjemme i lejligheden. Carla havde også adviseret os om, at aftenerne stadig kunne være kølige. I løbet af vores ophold kontaktede Carla os for at sikre sig, at vi var tilfredse med vores ophold.
Lejligheden er velindrettet og hyggelig. Den centrale beliggenhed i gåafstand fra alt det, vi ville se gjorde, at vi kunne komme tilbage til lejligheden i løbet af dagen, hvis benene trængte til et hvil. Trastevere er en meget hyggelig del af Rom, hvor vi med det samme følte os godt tilpas, og vi var omgivet af gode spisesteder. Lige netop denne ende af Trastevere har ikke så mange turister, hvad vi synes er en fordel.
Alt i alt var det en rigtig god oplevelse at bo i Carlas lejlighed, og vi havde en fuldstændig perfekt uge i Rom.